ด่วน! รฟม. แจ้งปิดถนนหน้าเซ็นทรัลลาดพร้าว 1 ช่องทาง เริ่มคืนนี้
รฟม. แจ้งปิดถนนหน้าเซ็นทรัลลาดพร้าว 1 ช่องทาง เริ่ม 16 พ.ย.58 ตั้งแต่เวลา 22.00 น. เป็นต้นไป
16 พ.ย. 2558

การรถไฟฟ้าขนส่งมวลชนแห่งประเทศไทย (รฟม.) แจ้งวันนี้ (16 พ.ย. 58) ว่า บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ผู้รับจ้างก่อสร้างงานโยธา โครงการรถไฟฟ้าสายสีเขียว (เหนือ) ช่วงหมอชิต-สะพานใหม่ สัญญาที่ 1 จะทำการรื้อย้ายสาธารณูปโภคในการก่อสร้างสถานีรถไฟฟ้า (สถานีห้าแยกลาดพร้าว) จึงมีความจำเป็นต้องเบี่ยงการจราจรบนถนนพหลโยธิน โดยมีรายละเอียดการเบี่ยงเส้นทางจราจรในช่วงวันและเวลา ดังนี้
 
1) วันที่ 16 พฤศจิกายน 2558 ถึง วันที่ 20 ธันวาคม 2558 ทำการปิดเบี่ยงช่องทางการจราจรบนถนนพหลโยธิน (ฝั่งขาออก) ชิดบาทวิถี จำนวน 1 ช่องทาง บริเวณหน้าเซ็นทรัลลาดพร้าว จนถึง ปากซอยพหลโยธิน 21 ตั้งแต่เวลา 22.00 น. เป็นต้นไป ตลอด 24 ชั่วโมง เป็นระยะเวลาประมาณ 35 วัน
 
2) วันที่ 21 ธันวาคม 2558 ถึง วันที่ 13 มกราคม 2559 ทำการปิดเบี่ยงช่องทางการจราจรบนถนนพหลโยธิน (ฝั่งขาเข้า) ชิดบาทวิถี จำนวน 1 ช่องทาง บริเวณหน้าเซ็นทรัลลาดพร้าว ถึง ปากซอยพหลโยธิน 21 ตั้งแต่เวลา 22.00 น. เป็นต้นไป ตลอด 24 ชั่วโมง เป็นระยะเวลาประมาณ 24 วัน
 
3) วันที่ 14 มกราคม 2559 ถึง วันที่ 9 กุมภาพันธ์ 2562 ทำการติดตั้งแผงป้องกัน (Barrier) ทั้งขาเข้าและขาออก ฝั่งละ 1 ช่องทาง (ชิดเกาะกลางถนน) บริเวณหน้าเซ็นทรัลลาดพร้าว ถึง ปากซอยพหลโยธิน 21 ตั้งแต่เวลา 22.00 น. เป็นต้นไป ตลอด 24 ชั่วโมง